Etter examen artium i 1923 og cand.real. i 1928 på avhandlingen «Uber synektische «Linienkongruenzen des hyperbolisches Raumes» (om hyperbolsk geometri), studerte han i Bonn 1929 og Frankfurt am Main 1930 og 1931, og mottok en dr.philos. i 1931. Fra 1931 til 1936 var han universitetsstipendiat i geometri ved Universitetet i Oslo, fra 1936 til 1942 universitetslærer i deskriptiv geometri, og fra 1942 ansatt som professor samme sted. Han var leder av Norsk matematisk forening fra 1935 til 1946. I 1937 ble han innvalgt i Det Norske Videnskaps-Akademi. Han skrev flere lærebøker i matematikk.